แบ่งเค้กกันไป
หลังจากยักตื้นติดกึก ยักลึกติดกักมาเกือบ 3 ปี,พล.อ.ประยุทธ์ จันทร์โอชา นายกฯ และ หน. คสช. ก็ตัดสินใจเดินหน้าเปิดประมูลสำรวจและผลิตแหล่งก๊าซธรรมชาติในอ่าวไทย ทั้งแหล่งเอราวัณ และแหล่งบงกช 2 แหล่ง ก๊าซธรรมชาติใหญ่ที่สุด เก่าที่สุดซึ่งสัมปทานเดิมกำลังจะหมดอายุในอีกไม่เกิน 4 ปีจากนี้ไป,เหตุผล เพื่อสร้างความมั่นคงด้านพลังงานของประเทศไทยในระยะยาว,และ เพื่อสร้างความมั่นใจนักลงทุนต่างชาติ และคนไทยด้วยกันเองว่า เราจะมีก๊าซธรรมชาติผลิตกระแสไฟฟ้า และพัฒนาอุตสาหกรรมอย่างเพียงพอต่อไปอีกไม่ต่ำกว่า 30 ปี,โดยมีกลุ่มปิโตรเลียมยักษ์ใหญ่ขาเก่าเจ้าประจำ ยื่นประมูลสำรวจและผลิต 2 กลุ่ม กลุ่มละ 2 แปลง,ได้แก่ แหล่งเอราวัณ บริษัทเชฟรอน จับคู่ร่วมทุนกับบริษัทมิตซุยแข่งขันกับ บริษัท ปตท.สผ.จับคู่ลงขันกับบริษัทมูบาดาลาปิโตรเลียมจากตะวันออกกลาง,ส่วน แหล่งบงกช บริษัท ปตท.สผ.ยื่นประมูลเดี่ยวแข่งบริษัทเชฟรอนที่เข้าหุ้นกับบริษัทมิตซุย,การเปิดประมูลสำรวจและผลิตปิโตรเลียมใน 2 แหล่งเดิมที่ได้ดูดก๊าซธรรมชาติใต้ทะเลอ่าวไทยรวมกัน 2,500 ล้าน ลบ.ฟุตต่อวัน หรือ 70 เปอร์เซ็นต์ ของความต้องการใช้ก๊าซธรรมชาติในปัจจุบันเป็นการประมูลใน ระบบแบ่งปันผลผลิต ซึ่งรัฐจะได้ประโยชน์มากกว่าระบบสัมปทานแบบเดิม,แม่ลูกจันทร์ ชี้ว่า หลักเกณฑ์สำคัญคือ ก๊าซธรรมชาติที่ถูกดูดขึ้นมาจะต้องขายให้รัฐในราคาต่ำกว่าราคาตลาดโลก เพื่อให้คนไทยได้ใช้ก๊าซธรรมชาติในราคาย่อมเยา,ผู้ยื่นประมูลต้องเสนอประโยชน์ตอบแทนรัฐอย่างยุติธรรม,และต้องจ้างแรงงานไทยไม่ต่ำกว่า 90 เปอร์เซ็นต์,เจ้าไหนเสนอเงื่อนไขโดนใจก็จะได้รับสิทธิเป็นผู้สำรวจและผลิตแหล่งเอราวัณ และแหล่งบงกช ยาวไปถึง 20 ปี ต่อวีซ่าได้อีก 10 ปี รวมเป็น 30 ปี,คาดว่าก่อนสิ้นเดือนธันวาคมนี้ จะประกาศชื่อกลุ่มบริษัทที่ชนะประมูลพร้อมกันทั้ง 2 แปลง,และจะมีการเซ็นสัญญาในเดือนกุมภาพันธ์ปีหน้า ก่อนรัฐบาล คสช.จะหมดอายุการใช้งาน,แม่ลูกจันทร์ ขอสวมวิญญาณหมอเดา,ขอเดาล่วงหน้าว่าผลการประมูลแหล่งก๊าซทั้ง 2 แปลง ผู้ยื่นประมูลทั้ง 2 กลุ่มได้เจาะไข่แดงไปกลุ่มละ 1 ฟอง,กลุ่มเชฟรอน ซึ่งเข้าหุ้นกับกลุ่มมิตซุยจะได้สิทธิ แหล่งเอราวัณ ซึ่งบริษัทเชฟรอนเป็นผู้บุกเบิก และเป็นเจ้าของสัมปทานมาแล้ว 36 ปี,ส่วนกลุ่ม ปตท.สผ.จะได้สิทธิ แหล่งบงกช ซึ่งเป็นขุมทรัพย์แปลงเดิมที่ ปตท.สผ.เป็นเจ้าของสัมปทานมายาวนานถึง 25 ปี,รับประกันซ่อมฟรีหวยล็อกต้องออกแบบนี้แน่นอน,แม่ลูกจันทร์ โดยส่วนตัวเห็นด้วยที่จะให้ผู้ประมูลทั้ง 2 กลุ่มได้สิทธิสำรวจผลิตก๊าซธรรมชาติต่อไปในแหล่งเดิม,ไม่ต้องรื้อแท่นเจาะ ย้ายท่อดูดกันชุลมุนวุ่นวาย,ส่วนรัฐบาลจะได้ภาษีและส่วนแบ่งกำไรอีก 8 แสนล้านบาท แก้ขัดหนัก ขัดเบาและยังช่วยลดการนำเข้าก๊าซแอลพีจีได้อีก 4.6 แสนล้านบาท หรืออีก 22 ล้านตัน,คนไทยก็ไม่ต้องลุ้นเสียวว่าก๊าซธรรมชาติจะขาดแคลนไปอีก 30 ปี,ข้อดีมันมีหลายเด้งนะคุณโยม.,แม่ลูกจันทร์
เดินหน้าเปิดประมูลสำรวจและผลิตแหล่งก๊าซธรรมชาติในอ่าวไทย ทั้งแหล่งเอราวัณ และแหล่งบงกช 2 แหล่ง ก๊าซธรรมชาติใหญ่ที่สุด เก่าที่สุดซึ่งสัมปทานเดิมกำลังจะหมดอายุในอีกไม่เกิน 4 ปีจากนี้ไป
ก๊าซธรรมชาติ,แหล่งบงกช,สำนักข่าวหัวเขียว,แหล่งเอราวัณ,แม่ลูกจันทร์